
În colecţiile Complexului Muzeal Arad aflăm o podoabă din aur 
şi un pandantiv din aur, descoperite în cadrul celui mai mare cimitir 
eneolitic timpuriu şi mijlociu din arealul intra-carpatic, cel de la situl 
Pecica „Est” (aproximativ 4300-4100 î.Hr.). Pandantivul din aur a fost 
descoperit în mormântul unei femei, despre care arheologii au stabilit 
că făcea parte din elita socială a comunităţii respective. Podoaba de 
aur de formă conică a aparţinut unui bărbat al cărui mormânt a 
conținut un inventar funerar bogat format din: două vase ceramice, un 
topor de cupru, o lamă de piatră şi o dăltiță confecționată din același 
material, un vârf de săgeată, o lamă din piatră de mari dimensiuni, 
podoaba din aur și mai multe oase de animale.Pecica este 
un oraş din judeţul Arad, zona Crişana, format din localitatea 
componentă Pecica (reședința), şi din satele Bodrogu 
Vechi, Sederhat şi Turnu. Situat la o distanță de 25km faţă de 
municipiul Arad, orașul Pecica şi-a făcut de curând apariția în rețeaua 
urbană a României. Teritoriul administrativ al orașului se întinde în 
vestul Câmpiei Aradului, oraşul administrând localitățile Pecica 
Veche (mai demult Pecica Română), Rovine (mai demult Pecica 
Ungurească) şi localitățile rurale Bodrogu Vechi, Sederhat şi Turnu. 
Bogăția descoperirilor arheologice din această zonă au dat numele 
unei importante perioade istorice cunoscută sub denumirea de Cultura 
Periam-Pecica. Istoria așezărilor Pecica, Bodrogu 
Vechi, Sederhat şi Turnu este strâns legată de evenimentele ce au 
marcat prin amploare întreaga zonă a Câmpiei Aradului.Prima atestare 
documentară a localității se găsește în registrele diecezale papale 
din anul 1329. 


În prezent Complexului Muzeal Aradparticipă, alături de alte 30 
de muzee şi institute de cercetare din România, la expoziţia ,, Originile 
Europei. Civilizaţii preistorice între Carpaţi şi Dunărea de Jos“. 
Evenimentul este organizat în cadrul Festivalului Internaţional de Arte 
EUROPALIA la Muzeul Grand Curtius din Liège, Belgia. 
Complexul Muzeal Arad prezintă trei piese din patrimoniul naţional, 
clasate în tezaur şi fond, descoperiri arheologice de la Pecica (podoaba 
şi pandantivul din aur)şi Şagu(vasul zoomorf în formă de berbec 
descoperit în 2010), scoase la lumină de specialiştii muzeului arădean 
cu prilejul săpăturilor preventive. Obiectele de patrimoniu fac parte 
din Colecţia de istorie veche şi arheologie a Complexului Muzeal 
Arad. „Participarea Complexului Muzeal Arad la Festivalul 
Internaţional de Arte — EUROPALIA, dovedeşte faptul că muzeul 
nostru, arădean, deține un patrimoniu arheologic deosebit de valoros, 
apreciat de specialiştii din întreaga lume, dar și de publicul larg. Ne 
dorim ca pe viitor Complexul Muzeal Arad să participe la cât mai 
multe expoziții de acest nivel, pentru a face cunoscută colecția 
muzeului şi pentru a promova valorile Aradului”, a declarat Bogdan 
Blaga, managerul interimar al Complexului Muzeal Arad.Festuivalul 
EUROPALIA este considerat manifestarea culturală de cea mai mare 
amploare din Belgia, fiind organizat sub patronajul Familiei Regale a 
Belgiei, o dată la doi ani, în Belgia şi în ţări învecinate — Franţa, 
Olanda, Luxemburg şi Germania sau Marea Britanie. Cea de-a 27-a 
ediție a Festivalului EUROPALIA este dedicată României, țara 
invitată de onoare.Expoziţia, deschisă până în 26 aprilie 2020, este 
organizată de Muzeul Naţional de Istorie a României (MNIR), 
Institutul Cultural Român (ICR) şi Muzeul Le Grand Curtius din 
Liège, cu sprijinul Ministerului Culturii și Identităţii Naţionale și al 
Ministerului Afacerilor Externe. 


Podoaba şi pandantivul din aur, descoperite în cadrul celui mai 
mare cimitir eneolitic timpuriu şi mijlociu din arealul intra-carpatic, 
cel de la situl Pecica „Est” (aproximativ 4300-4100 î.Hr.) dovedeşte 

încă o dată vechimea noastră pe aceste meleaguri, dar şi existența 
tehnicii de extragere şi prelucrare a metalelor preţioase. 

